|  |  |
| --- | --- |
| Møde den 25. maj 2023Lokale: 1520-732Tidspunkt: 14.00-16.00Board of Studies of Natural Sciences**Medlemmer**: **Niels Lauritzen****Birgit Olesen****Aurelien Romain Dantan****Marianne Graves Petersen****Thomas Ulrich****Ove Christiansen****Hans Brüner Dein** **Nina Hauvgaard Degn****Malene Siri Berg Jacobsen****Freja Hyllekvist Pedersen****Hans Christian Hansen** | ReferatMøde 4-2023BSNS |

Fraværende: Marianne Graves Petersen

Fra studieadministrationen: studenterstudievejleder Agnet Bie Westphael, afsnitsleder Bente Mattsson (referent)

Fra studieledelsen: studieleder Trolle René Linderoth

Dagsorden

1. Godkendelse af dagsorden
2. Orientering om revision af bacheloruddannelsen i fysik samt ønske om sammenlægning af kandidatuddannelserne i fysik og astronomi v. Hans Fynbo, Uddannelsesansvarlig på Fysik Bilag 26-2023 og bilag 27-2023
3. Forslag til kursussammenlægning på Datalogi. Bilag 28-2023
4. Studienævnets spørgsmål i kursusevalueringen. Bilag 29-2023
5. Eventuelt

**Ad.1. Godkendelse af dagsorden**

Dagsordenen blev godkendt.

**Ad.2. Orientering om revision af bacheloruddannelsen i fysik samt ønske om sammenlægning af kandidatuddannelserne i fysik og astronomi v. Hans Fynbo, Uddannelsesansvarlig på Fysik Bilag 26-2023 og bilag 27-2023.**

Hans Fynbo gennemgik det fremsendte materiale og forklarede baggrunden for ønsket om revision af bacheloruddannelsen og ønsket om at nedlægge den selvstændige kandidatuddannelse i Astronomi.

Forslaget til ny bacheloruddannelse vil give en klarere struktur og progression på uddannelsen, hvor det bliver mere tydeligt at de videregående kurser ligger i egentlig forlængelse af grundkurserne. Forslaget indeholder tillige nye undervisningsformer med mere projektorienteret undervisning og større skriftlighed.

Forslaget blev drøftet og der blev givet en række kommentarer til forslaget.

Kandidatuddannelsen i astronomi foreslås nedlagt pga. for lavt studentertal. Det vil fortsat være muligt at specialisere sig inden for astronomien.

Studienævnet takkede for fremlæggelsen og muligheden for at se forslagene forud for en egentlig fremsendelse til godkendelse i nævnet.

**Ad.3. Forslag til kursussammenlægning på Datalogi. Bilag 28-2023**

TRL redegjorde for bilaget fra Datalogi, som er en følge af, at man allerede nu skal indmelde planlægningsdata for nye kurser i forbindelse med Curriculumbaseret planlægning. Af hensyn til de studerende, som har kurserne i forbindelse med tilvalg er den valgte løsning en god vej. Samme kursus udbydes til egne studerede som 10 ECTS og til tilvalgsstuderende som 2x 5 ECTS. 10 ECTS-versionen bedømmes gradueret og de 2x 5 ECTS bedømmes BE/IB.

Studienævnet godkendte forslaget, men udtrykte bekymring for bedømmelsesformen på de 2x5 ECTS, og beder uddannelsen overveje at indføre gradueret bedømmelse, specielt i forhold bacheloruddannelsen i it- produktudvikling.

**Ad.4. Studienævnets spørgsmål i kursusevalueringen. Bilag 29-2023**

Studienævnet godkendte, at der fortsat anvendes de samme spørgsmål, som tidligere.

NL nævnte, at der fortsat ikke er fundet en generel løsning på spørgsmålet om instruktor-evalueringen. TRL nævnte, at det fortsat er i proces.

**Ad.5. Eventuelt**

Det blev nævnt, at AUs arbejde med prøvekataloget skrider frem og at der også i den forbindelse ses på hjælpemidler til eksamen.